text: Ryanair tilbage i Billund
  14 september 2015 kl. 05.02
  Det irske flyselskab Ryanair vender fra marts måned tilbage til Billund Lufthavn med ni ruter.
  Konsekvenserne af Ryanairs baselukning i Billund Lufthavn bliver tilsyneladende ikke så voldsomme som først forudset. Det skriver branche-sitet CHECK-IN.dk i dag.
  I Billund Lufthavn forudså man en halvering af det årlige antal Ryanair-passagerer fra 700.000 til 350.000, men de forudsigelser viser sig at være lidt for pessimistiske. Ryanair vender nemlig tilbage allerede fra slutningen af marts måned næste år.
  -Vi har en dialog med Ryanair, men vi ved endnu ikke, hvad de præcist kommer til at flyve. De har sat nogle ting op i deres bookingsystem, der endnu ikke er lagt til salg,fortæller marketingchef Jesper Klausholm fra Billund Lufthavn.
  Ryanairs nordiske salg- og marketingchef Hans Jørgen Elnæs bekræfter overfor CHECK-IN.dk, at det irske lavprisflyselskab vil vende tilbage med de nævnte ruter og afgange. Inklusive ruten til London-Stansted der får 13 ugentlige afgange, vil Ryanair samlet kunne tilbyde 41 ugentlige flyvninger fra Billund Lufthavn.
  Læs mere på CHECK-IN.dk
  